钦定古今图书集成/明伦汇编/闺媛典/第027卷 > 皇清 > 吴国对继室汪氏
## 钦定古今图书集成/明伦汇编/闺媛典/第027卷 > 皇清 > 吴国对继室汪氏

按《滁州志》：“汪氏，侍读吴国对继妻，新安处士汪仰坡女，封安人。幼娴阃训，温淑慈仁。年及笄归对姑盛，治家严肃，汪俭勤式训，能孝，于姑睦妯娌抚前两孤如己出，恩勤不少懈。时对昆季皆相继成进士，独对未售，攻苦下帷，汪以织纴佐读，及对以探花及第，汪随京邸，拮据家事，不改旧观。逮对奉督学京畿，汪勗以” 冰衡校士，素丝同凛，卒为名卿。年五十一卒于京。子昇，克承家学，登顺天戊午《贤书》。